text: তারাতলা মেট্রো স্টেশন - উইকিপিডিয়া
  বেহালা বাজার, বেহালা, কলকাতা
  ২২°২৯′৫৫″ উত্তর ৮৮°১৮′৫৩″ পূর্ব / ২২.৪৯৮৭২১৫° উত্তর ৮৮.৩১৪৬২৭৬° পূর্ব / 22.4987215; 88.3146276
  সামনে জোকা
  লাইন ৩
  তারাতলা মেট্রো স্টেশন হল ভারতের কলকাতার দক্ষিণাঞ্চলের তারাতলা এলাকায় অবস্থিত কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
  এই স্টেশনটি তারাতলা এলাকাতে অবস্থিত। স্টেশনের ভৌগলিক অবস্থান হল ২২°২৯′৫৫″ উত্তর ৮৮°১৮′৫৩″ পূর্ব / ২২.৪৯৮৭২১৫° উত্তর ৮৮.৩১৪৬২৭৬° পূর্ব / 22.4987215; 88.3146276। স্টেশনটির পূর্ববর্তী স্টেশন হল ১.০৩ কিলোমিটার দূরে অবস্থিত বেহালা বাজার মেট্রো স্টেশন এবং পরবর্তী স্টেশন হল ১.২৫ কিলোমিটার দূরে অবস্থিত মাঝেরহাট মেট্রো স্টেশন।[১][২]
  ২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়।[৩] ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।
  কলকাতা মেট্রোর লাইন ৩-এর অন্তর্গত তারাতলা মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
  দক্ষিণদিকগামী দিকে →বেহালা বাজার→ →
  উত্তরদিকগামী →দিকে ← মাঝেরহাট← ←
  যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা ৯০ সেকেন্ড অন্তঃর ট্রেন পরিচালনা করা যাবে।